Kegyelemmel szabadult az életfogytos, majd tarkón lőtte a szomszédját
Mondani sem kell: az esküvő közben.
A 64 éves kecskeméti férfit egyszer már életfogytiglan tartó börtönbüntetésre ítéltek egy korábbi bűncselekmény elkövetése miatt, de kegyelemben részesült, írja a Bors. Ritka dolog ez, tavaly 495 ilyen kérvényből csak 22-t bíráltak el kedvezően.

De most újra bíróság előtt áll, mert meg akarta ölni a szomszédját, mert az nem akarta eladni neki tulajdonában lévő termőföldet.

Másfél méterről lőtte tarkón, azonban a szomszéd nem halt meg, az eszméletét sem vesztette el, emlékszik az esetre.

Kórházba került, maradandó fogyatékosságot és súlyos egészségromlást okozott nála a lövés.

A kecskeméti bíróság kedden fegyverszakértő meghallgatásával tart tárgyalást az emberölés ügyében.
kecskemét